title: 2015 m. kovo 5 d. Tarybos įgyvendinimo reglamentas (ES) 2015/357, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
6.3.2015

               LT

               Europos Sąjungos oficialusis leidinys

               L 62/1

         TARYBOS ĮGYVENDINIMO REGLAMENTAS (ES) 2015/357
   2015 m. kovo 5 d.
   kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 5 d. Tarybos reglamentą (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (1), ypač į jo 14 straipsnio 1 dalį,
   kadangi:

               (1)

               2014 m. kovo 5 d. Taryba priėmė Reglamentą (ES) Nr. 208/2014;

               (2)

               remiantis Tarybos atlikta peržiūra, aštuoniolikai asmenų skirti įrašai turėtų būti iš dalies pakeisti;

               (3)

               todėl Reglamento (ES) Nr. 208/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 208/2014 I priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 5 d.

            Tarybos vardu

            Pirmininkė

         D. REIZNIECE-OZOLA

      (1)  OL L 66, 2014 3 6, p. 1.

      PRIEDAS

            „I PRIEDAS

               2 straipsnyje nurodytų asmenų, subjektų ir įstaigų sąrašas

                        Vardas, pavardė

                        Identifikuojamoji informacija

                        Motyvų pareiškimas

                        Įtraukimo į sąrašą data

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        gimęs 1950 m. liepos 9 d. Yenakiieve (Donecko sritis), buvęs Ukrainos Prezidentas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        gimęs 1963 m. sausio 20 d. Kostiantynivka (Donecko sritis), buvęs vidaus reikalų ministras

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        3.

                        Viktor Pavlovych Pshonka
                        (Віктор Павлович Пшонка)

                        gimęs 1954 m. vasario 6 d. Serhiyivka (Donecko sritis), buvęs Ukrainos generalinis prokuroras

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        gimusi 1976 m. lapkričio 12 d. Rîbnița (Moldova), buvusi teisingumo ministrė

                        Asmuo, kurio atžvilgiu Ukrainos valdžios institucijos atlieka tyrimą dėl valstybės pareigūno piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms.

                        2014 3 6

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        gimęs 1964 m. rugpjūčio 12 d. Donecke, buvęs Ukrainos Prezidento administracijos vadovas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl valstybės pareigūno piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms.

                        2014 3 6

                        6.

                        Viktor Ivanovych Ratushniak
                        (Віктор Іванович Ратушняк)

                        gimęs 1959 m. spalio 16 d., buvęs vidaus reikalų ministro pavaduotojas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl bendrininkavimo atliekant tokius veiksmus.

                        2014 3 6

                        7.

                        Oleksandr Viktorovych Yanukovych
                        (Олександр Вікторович Янукович)

                        gimęs 1973 m. liepos 10 d. Yenakiieve (Donecko sritis), buvusio Prezidento sūnus, verslininkas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        8.

                        Viktor Viktorovych Yanukovych
                        (Віктор Вікторович Янукович)

                        gimęs 1981 m. liepos 16 d. Yenakiieve (Donecko sritis), buvusio Prezidento sūnus, Ukrainos Aukščiausiosios Rados narys

                        Asmuo, kurio atžvilgiu Ukrainos valdžios institucijos atlieka tyrimą dėl viešųjų lėšų ar turto pasisavinimo. Asmuo, susijęs su į sąrašą įtrauktu asmeniu (buvusiu Ukrainos Prezidentu Viktor Fedorovych Yanukovych), kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        9.

                        Artem Viktorovych Pshonka
                        (Артем Вікторович Пшонка)

                        gimęs 1976 m. kovo 19 d. Kramatorske (Donecko sritis), buvusio generalinio prokuroro sūnus, Ukrainos Aukščiausiosios Rados Regionų partijos frakcijos vadovo pavaduotojas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl bendrininkavimo atliekant tokius veiksmus.

                        2014 3 6

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        gimęs 1969 m. rugpjūčio 19 d. Donecke, Andrii Kliuiev brolis, verslininkas

                        Asmuo, kurio atžvilgiu Ukrainos valdžios institucijos atlieka tyrimą dėl dalyvavimo pasisavinant viešąsias lėšas ar turtą ir dėl valstybės pareigūno piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms. Asmuo, susijęs su į sąrašą įtrauktu asmeniu (Andrii Petrovych Kliuiev), kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        gimęs 1947 m. gruodžio 17 d. Kalugoje (Rusija), Ukrainos Ministras Pirmininkas iki 2014 m. sausio mėn.

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        12.

                        Serhiy Vitaliyovych Kurchenko
                        (Сергій Віталійович Курченко)

                        gimęs 1985 m. rugsėjo 21 d. Charkove, verslininkas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        gimęs 1963 m. lapkričio 28 d. Kijeve, buvęs švietimo ir mokslo ministras

                        Asmuo, kurio atžvilgiu Ukrainos valdžios institucijos atlieka tyrimą dėl valstybės pareigūno piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms ar turtui.

                        2014 3 6

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        gimusi 1953 m. sausio 6 d. Bakal (Čeliabinsko sritis, Rusija), buvusi sveikatos ministrė

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 3 6

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        gimęs 1976 m. kovo 24 d. Donecke, buvęs Ukrainos ministras pirmininkas

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 4 15

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        gimęs 1959 m. vasario 21 d. Yenakiieve (Donecko sritis), Regionų partijai priklausantis parlamento narys

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 4 15

                        17.

                        Oleksandr Viktorovych Klymenko
                        (Олександр Вікторович Клименко)

                        gimęs 1980 m. lapkričio 16 d. Makiivka (Donecko sritis), buvęs pajamų ir mokesčių ministras

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl valstybės pareigūno piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms ar turtui.

                        2014 4 15

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        gimęs 1972 m. spalio 4 d. Lebedyn (Sumų sritis), buvęs Ukrainos kuro ir energetikos ministras
                        Turimomis žiniomis gyvena Izraelyje. Tačiau tebeturi Ukrainos pilietybę

                        Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                        2014 4 15“


title: 2016 m. rugpjūčio 9 d. Komisijos įgyvendinimo reglamentas (ES) 2016/1357, kuriuo nustatomas reikalavimas registruoti importuojamas tam tikras Kinijos Liaudies Respublikos kilmės nelegiruotojo plieno arba kito legiruotojo plieno sunkiąsias plokštes

text:
10.8.2016

               LT

               Europos Sąjungos oficialusis leidinys

               L 215/23

         KOMISIJOS ĮGYVENDINIMO REGLAMENTAS (ES) 2016/1357
   2016 m. rugpjūčio 9 d.
   kuriuo nustatomas reikalavimas registruoti importuojamas tam tikras Kinijos Liaudies Respublikos kilmės nelegiruotojo plieno arba kito legiruotojo plieno sunkiąsias plokštes
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 14 straipsnio 5 dalį,
   informavusi valstybes nares,
   kadangi:

               (1)

               2016 m. vasario 13 d. Europos Komisija (toliau – Komisija) Europos Sąjungos oficialiajame leidinyje
                   (2) paskelbtu pranešimu inicijavo antidempingo tyrimą dėl į Sąjungą importuojamų Kinijos Liaudies Respublikos (toliau – KLR) kilmės plokščių produktų iš nelegiruotojo arba legiruotojo plieno (išskyrus nerūdijantįjį plieną, elektrotechninį plieną, įrankinį plieną ir greitapjovį plieną), karštai valcuotų, neplakiruotų, nepadengtų arba neapvilktų, nesuvyniotų į ritinius, kurių storis didesnis kaip 10 mm, o plotis ne mažesnis kaip 600 mm, arba kurių storis ne mažesnis kaip 4,75 mm, bet ne didesnis kaip 10 mm, o plotis ne mažesnis kaip 2 050 mm (toliau – sunkiosios plokštės).

         1.   NAGRINĖJAMASIS PRODUKTAS

               (2)

               Registruotinas produktas (toliau – produktas) – KLR kilmės plokšti produktai iš nelegiruotojo arba legiruotojo plieno (išskyrus nerūdijantįjį plieną, elektrotechninį plieną, įrankinį plieną ir greitapjovį plieną), karštai valcuoti, neplakiruoti, nepadengti arba neapvilkti, nesuvynioti į ritinius, kurių storis didesnis kaip 10 mm, o plotis ne mažesnis kaip 600 mm, arba kurių storis ne mažesnis kaip 4,75 mm, bet ne didesnis kaip 10 mm, o plotis ne mažesnis kaip 2 050 mm ir kurių KN kodai šiuo metu yra ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ir ex 7225 99 00 (toliau – sunkiosios plokštės). Šie KN kodai pateikiami tik kaip informacija.

         2.   PRAŠYMAS

               (3)

               2016 m. balandžio 18 d. skundo pateikėjas pateikė registracijos prašymą pagal pagrindinio reglamento 14 straipsnio 5 dalį. 2016 m. liepos 7 d. buvo pateikta papildomos informacijos. Skundo pateikėjas prašė nustatyti reikalavimą registruoti importuojamą nagrinėjamąjį produktą, kad priemones šiems produktams būtų galima taikyti nuo šios registracijos dienos.

         3.   REGISTRACIJOS PAGRINDAS

               (4)

               Pagal pagrindinio reglamento 14 straipsnio 5 dalį Komisija gali nurodyti muitinėms imtis reikiamų veiksmų importui registruoti, kad vėliau tokiam importui būtų galima taikyti priemones. Reikalavimas registruoti importą gali būti nustatomas, kai Sąjungos pramonė pateikia prašymą, kuriame yra pakankamai įrodymų tokiems veiksmams pagrįsti.

               (5)

               Skundo pateikėjas teigia, kad registracija yra pagrįsta, nes nagrinėjamasis produktas ir toliau importuojamas dempingo kaina, o importuotojai gerai žinojo apie ilgą laiką vykdomą dempingą, kuris Sąjungos pramonei darė žalą. Be to, skundo pateikėjas teigia, kad KLR importas daro žalą Sąjungos pramonei ir kad net ir po tiriamojo laikotarpio šio importo lygis smarkiai augo, dėl to taisomasis antidempingo muito poveikis gerokai sumažėtų, jeigu toks muitas turėtų būti taikomas.

         3.1.   Importuotojai žinojo arba turėjo žinoti apie įtariamą arba nustatytą dempingą ir žalą

               (6)

               Komisija mano, kad importuotojai žinojo arba turėjo žinoti apie eksportuojančių gamintojų vykdytą dempingą. Skunde buvo pateikta pakankamai susijusių prima facie įrodymų ir tai buvo aiškiai nurodyta pranešime apie šio tyrimo inicijavimą (3). Nekonfidencialioje skundo versijoje nustatyta, kad KLR importo dempingo skirtumas yra nuo 28 iki 73 %. Skundo pateikėjo pateiktame skunde yra pakankamai įrodymų – juose aprašomas KLR eksportuojančių gamintojų vykdomas dempingas, kurį importuotojai nuo pat pradžių galėjo ir turėjo pastebėti. Visų pirma, skundo pateikėjas skunde pateikė įrodymų dėl normaliosios vertės, nustatytos remiantis USITC galutinėje ataskaitoje (2014 m. liepos mėn.–2015 m. birželio mėn.) pateikta informacija apie kainodarą, palyginimo su eksporto kaina, pagrįsta iš KLR importuojamų sunkiųjų plokščių vidutine vieneto verte, nustatoma kas ketvirtį pagal taikomus KN kodus remiantis Eurostato duomenimis. Be to, į skundą skundo pateikėjas taip pat įtraukė prima facie įrodymų dėl nuolat mažėjančių importo iš KLR kainų. Vidutinė importo iš KLR į Sąjungą pardavimo kaina nuo 2012 m. iki 2014 m. spalio mėn. – 2015 m. rugsėjo mėn. sumažėjo 25 %. Registracijos prašyme vidutinės importo iš KLR kainos tiriamuoju laikotarpiu (2015 m.), palygintos su 2012 m. kainomis, sumažėjo maždaug 30 %. Galiausiai skunde yra pakankamai prima facie įrodymų, kad daroma žala. Remiantis visa šia informacija, pateikta nekonfidencialioje skundo versijoje, taip pat atsižvelgiant į galimo dempingo dydį ir į tai, kad skundo pateikėjų turima informacija buvo viešai prieinama, pagrįstai daroma išvada, pagrįsta Komisijos turimais prima facie įrodymais, kad importuotojai žinojo arba turėjo žinoti apie įtariamą ar nustatytą dempingą ir žalą.

         3.2.   Tolesnis žymus importo apimties augimas

               (7)

               Importo apimtį tiriamuoju laikotarpiu (2015 m.) palyginus su laikotarpio po tyrimo inicijavimo (2016 m. kovo mėn. – gegužės mėn.) duomenimis nustatyta, kad nuo tyrimo inicijavimo 2016 m. vasario mėn. KLR importo apimtis papildomai išaugo apie 15 %. Tai rodo, kad per pirmuosius tris mėnesius po šio tyrimo inicijavimo nagrinėjamojo produkto importas iš KLR toliau žymiai augo.

         3.3.   Taisomojo muito poveikio mažinimas

               (8)

               Atliekant tyrimą pateikta informacijos, įskaitant registracijos prašymą, įrodančios, kad jeigu šis importas toliau didėtų, o kainos toliau mažėtų, būtų daroma papildoma žala. Kalbant apie kainas, į registracijos prašymą skundo pateikėjas įtraukė prima facie įrodymų dėl nuolat mažėjančių importo iš KLR kainų. Kalbant apie importo kainų raidą, palyginus 2016 m. kovo mėn.–gegužės mėn. kainas su tiriamojo laikotarpio kainomis (2015 m.), po tyrimo inicijavimo 2016 m. vasario mėn. vidutinės importo iš KLR kainos sumažėjo dar maždaug 30 %. Tolesnis žymus importo apimties augimas, kurio prima facie įrodymų, kaip nurodyta 6 konstatuojamojoje dalyje, yra pakankamai, atsižvelgiant į jo trukmę, įtariamo importo dempingo kainomis apimtį ir kitas aplinkybes (pvz., perteklinius KLR pajėgumus ir eksportuojančių Kinijos gamintojų kainodaros politiką) gali labai sumažinti bet kokių galutinių muitų taisomąjį poveikį, nebent tokie muitai būtų taikomi atgaline data.

               (9)

               Be to, atsižvelgiant į šio tyrimo inicijavimą ir į KLR importo kainų ir apimties raidą, yra pagrindo manyti, kad iki laikinųjų priemonių nustatymo (jei jos bus nustatytos) nagrinėjamojo produkto importo lygis gali toliau didėti, o importuotojai gali greitai prikaupti atsargų.

         4.   PROCEDŪRA

               (10)

               Atsižvelgdama į tai, kas išdėstyta pirmiau, Komisija padarė išvadą, kad skundo pateikėjas pateikė pakankamai prima facie įrodymų, pagrindžiančių reikalavimą registruoti importuojamą nagrinėjamąjį produktą pagal pagrindinio reglamento 14 straipsnio 5 dalį.

               (11)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         5.   REGISTRACIJA

               (12)

               Jeigu atlikus tyrimą būtų nustatytas antidempingo muitas, pagal pagrindinio reglamento 14 straipsnio 5 dalį importuojamam nagrinėjamajam produktui turėtų būti taikomas registracijos reikalavimas siekiant užtikrinti, kad šį muitą, jeigu tenkinamos reikiamos sąlygos, registruotam importui būtų galima taikyti atgaline data pagal pagrindinio reglamento 10 straipsnio 4 dalį.

               (13)

               Skundo pateikėjas skunde nurodė, kad iš KLR importuojamo nagrinėjamojo produkto dempingo skirtumas yra 28–73 %, o vidutinis priverstinio kainų mažinimo skirtumas yra 11 %. Remiantis skundu, KLR atveju numatoma galimos būsimos atsakomybės suma nustatoma bent jau pagal priverstinio kainų mažinimo lygį, t. y. 11 % ad valorem nagrinėjamojo produkto CIF importo vertės.

         6.   ASMENS DUOMENŲ TVARKYMAS

               (14)

               Visi surinkti su šiuo registravimu susiję asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (4),

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamento (ES) 2016/1036 14 straipsnio 5 dalį muitinėms nurodoma imtis reikiamų veiksmų, kad būtų registruojami į Sąjungą importuojami Kinijos Liaudies Respublikos kilmės plokšti produktai iš nelegiruotojo arba legiruotojo plieno (išskyrus nerūdijantįjį plieną, elektrotechninį plieną, įrankinį plieną ir greitapjovį plieną), karštai valcuoti, neplakiruoti, nepadengti arba neapvilkti, nesuvynioti į ritinius, kurių storis didesnis kaip 10 mm, o plotis ne mažesnis kaip 600 mm, arba kurių storis ne mažesnis kaip 4,75 mm, bet ne didesnis kaip 10 mm, o plotis ne mažesnis kaip 2 050 mm ir kurių KN kodai šiuo metu yra ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ir ex 7225 99 00 (TARIC kodai 7208512010, 7208519110, 7208519810, 7208529110, 7208902010, 7208908020, 7225406010, 7225990030).
   Registracija baigiama po devynių mėnesių nuo šio reglamento įsigaliojimo dienos.
   2.   Visos suinteresuotosios šalys raginamos raštu pareikšti savo nuomonę, pateikti patvirtinamuosius dokumentus arba pateikti prašymą jas išklausyti per 20 dienų po šio reglamento paskelbimo.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL C 58, 2016 2 13, p. 20.

      (3)  OL C 58, 2016 2 13, p. 20 (pranešimo apie inicijavimą 3 skirsnis).

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2016 m. lapkričio 4 d. Komisijos įgyvendinimo reglamentas (ES) 2016/1958 dėl tam tikrų prekių klasifikavimo Kombinuotojoje nomenklatūroje

text:
9.11.2016

                  LT

                  Europos Sąjungos oficialusis leidinys

                  L 301/9

            KOMISIJOS ĮGYVENDINIMO REGLAMENTAS (ES) 2016/1958
      2016 m. lapkričio 4 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. lapkričio 4 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinio direktorato generalinis direktorius

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminys (vadinamasis maitinimo skirstytuvas), kurį sudaro 27 kištukiniai lizdai, sumontuoti korpuse, kurio matmenys yra maždaug 5 × 8 × 173 cm. Prie korpuso prijungtas maždaug 3 m ilgio elektros kabelis su kištuku, skirtu jungti į elektros lizdą.
                     Gaminys pateikiamas kaip naudotinas 230 V elektros srovei tiekti įvairiems skirstomosios spintos lentynose montuojamiems komponentams. Gaminys montuojamas vertikaliai standartiniuose tinklo įrangos korpusuose. Be to, gaminyje įmontuota ryšių plokštė, per kurią registruojami ir perduodami vidaus duomenys (pavyzdžiui, elektros srovės, įtampos, galios ir naudojimo) ir įspėjamieji pranešimai (jeigu dydžiai viršija tam tikras ribas arba jų nesiekia).
                     Žr. paveikslą (*).

                     8537 10 99

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8537 , 8537 10  ir 8537 10 99  atitinkančiais prekių aprašymais.
                     Gaminys nelaikytinas elektros kabeliu su pritvirtintomis jungtimis ir nepriskirtinas 8544  pozicijai, kadangi yra sukonstruotas taip, kad veiktų kaip elektros srovės paskirstymo aparatas.
                     Gaminį sudaro keli kištukiniai lizdai, kabelis ir ryšių įrenginys, todėl jis klasifikuotinas kaip kiti skydai, plokštės, pultai, stendai, skirstomosios spintos ir kiti konstrukcijų pagrindai, kuriuose sumontuoti ne mažiau kaip du aparatai, priskiriami 8535  arba 8536  pozicijai, naudojami elektros srovės paskirstymui, priskiriant KN kodą 8537 10 99 .

            (*)  Paveikslas pateikiamas tik dėl informacijos.


title: 2011 m. lapkričio 10 d. Komisijos įgyvendinimo reglamentas (ES) Nr. 1142/2011, kuriuo nustatomi Tarybos reglamento (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje X ir XI priedai

text:
11.11.2011

               LT

               Europos Sąjungos oficialusis leidinys

               L 293/24

         KOMISIJOS ĮGYVENDINIMO REGLAMENTAS (ES) Nr. 1142/2011
   2011 m. lapkričio 10 d.
   kuriuo nustatomi Tarybos reglamento (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje X ir XI priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 291 straipsnio 2 dalį,
   atsižvelgdama į 2008 m. gruodžio 18 d. Tarybos reglamentą (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje (1), ypač į jo 73 straipsnio 1 ir 2 dalis,
   atsižvelgdama į 2003 m. lapkričio 27 d. Tarybos reglamentą (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantį Reglamentą (EB) Nr. 1347/2000 (2), ypač į jo 70 straipsnį,
   atsižvelgdama 2011 m. vasario 16 d. į Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (3),
   kadangi:

               (1)

               Reglamento (EB) Nr. 4/2009 X priede išvardijamos to reglamento 2 straipsnio 2 dalyje nurodytos administracinės institucijos;

               (2)

               Suomija, Švedija ir Jungtinė Karalystė pranešė Komisijai, kurios administracinės institucijos turi būti įtrauktos į Reglamento (EB) Nr. 4/2009 X priedo sąrašą;

               (3)

               administracinės institucijos, apie kurias pranešė Suomija, Švedija ir Jungtinė Karalystė ir kurios yra įtrauktos į I priede pateikiamą sąrašą, atitinka Reglamento (EB) Nr. 4/2009 2 straipsnio 2 dalyje nustatytus reikalavimus;

               (4)

               Reglamento (EB) Nr. 4/2009 XI priede išvardijamos jo 47 straipsnio 3 dalyje nurodytos administracinės institucijos;

               (5)

               Suomija pranešė Komisijai, kuri administracinė institucija turi būti įtraukta į Reglamento (EB) Nr. 4/2009 XI priedo sąrašą;

               (6)

               Jungtinė Karalystė ir Airija yra saistomos Reglamento (EB) Nr. 4/2009, todėl dalyvauja priimant ir taikant šį reglamentą;

               (7)

               pagal Protokolo dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį įgyvendinimo reglamentą, ir jis nėra jai privalomas ar taikomas; tai neapriboja Danijos galimybės įgyvendinti jo nuostatas pagal 2005 m. spalio 19 d. Europos bendrijos ir Danijos Karalystės susitarimą dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (4);

               (8)

               šiame reglamente nustatytos priemonės atitinka šeimos bylose taikytinos teisės, jurisdikcijos ir vykdymo procese dėl tėvų valdžios ir išlaikymo prievolių komiteto nuomonę;

               (9)

               todėl Reglamento (EB) Nr. 4/2009 X ir XI prieduose turėtų būti pateikiami atitinkami duomenys,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 4/2009 X ir XI priedų tekstas pateikiamas šio reglamento I ir II prieduose.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas valstybėse narėse pagal Sutartis.
      Priimta Briuselyje 2011 m. lapkričio 10 d.

            Komisijos vardu

            Pirmininkas

         José Manuel BARROSO

      (1)  OL L 7, 2009 1 10, p. 1.

      (2)  OL L 338, 2003 12 23, p. 1.

      (3)  OL L 55, 2011 2 28, p. 13.

      (4)  OL L 299, 2005 11 16, p. 62.

      I PRIEDAS

            „X PRIEDAS
            Reglamento (EB) Nr. 4/2009 2 straipsnio 2 dalyje nurodytos administracinės institucijos yra:

                        —

                        Suomijoje – Socialinės apsaugos taryba (Sosiaalilautakunta/Socialnämnd),

                        —

                        Švedijoje – Vykdomoji institucija (Kronofogdemyndigheten),

                        —

                        Jungtinėje Karalystėje:

                                    a)

                                    Anglijoje ir Velse, Škotijoje – Vaikų išlaikymo ir sprendimų vykdymo komisija (Child Maintenance and Enforcement Commission, CMEC);

                                    b)

                                    Šiaurės Airijoje – Šiaurės Airijos socialinės raidos departamentas (Department for Social Development Northern Ireland, DSDNI).“

      II PRIEDAS

            „XI PRIEDAS
            Reglamento (EB) Nr. 4/2009 47 straipsnio 3 dalyje nurodytos kompetentingos institucijos yra:

                        —

                        Suomijoje – Teisinės pagalbos biuras (Oikeusaputoimisto/Rättshjälpsbyrå).“


title: 2016 m. liepos 27 d. Komisijos įgyvendinimo reglamentas (ES) 2016/1227, kuriuo iš dalies keičiamas Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų

text:
28.7.2016

               LT

               Europos Sąjungos oficialusis leidinys

               L 202/7

         KOMISIJOS ĮGYVENDINIMO REGLAMENTAS (ES) 2016/1227
   2016 m. liepos 27 d.
   kuriuo iš dalies keičiamas Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnio pirmos pastraipos d punktą ir antrą pastraipą,
   kadangi:

               (1)

               Komisijos reglamente (EEB) Nr. 2568/91 (2) apibrėžiamos cheminės ir organoleptinės alyvuogių aliejaus ir alyvuogių išspaudų aliejaus savybės ir nustatomi tų savybių vertinimo metodai. Tie metodai reguliariai atnaujinami remiantis chemijos ekspertų nuomone ir atsižvelgiant į Tarptautinės alyvuogių tarybos (TAT) atliktus darbus;

               (2)

               siekiant užtikrinti, kad Sąjungos lygmeniu būtų taikomi naujausi TAT nustatyti tarptautiniai standartai, reikėtų atnaujinti Reglamente (EEB) Nr. 2568/91 nustatytą laisvųjų rūgščių kiekio nustatymo metodą ir pirmojo spaudimo alyvuogių aliejaus organoleptinio vertinimo metodą;

               (3)

               todėl Reglamentas (EEB) Nr. 2568/91 turėtų būti atitinkamai iš dalies pakeistas;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 2568/91 iš dalies keičiamas taip:

               1)

               II priedas pakeičiamas šio reglamento I priedo tekstu;

               2)

               XII priedas iš dalies keičiamas pagal šio reglamento II priedą.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 27 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1).

      I PRIEDAS

            „II PRIEDAS

               LAISVŲJŲ RIEBALŲ RŪGŠČIŲ KIEKIO NUSTATYMAS ŠALTUOJU METODU

            1.   TAIKYMO SRITIS
            Šio metodo apraše nurodoma, kaip nustatomas laisvųjų riebalų rūgščių kiekis alyvuogių aliejuje ir alyvuogių išspaudų aliejuje. Laisvųjų rūgščių kiekis išreiškiamas rūgštingumu, apskaičiuojamu kaip oleino rūgšties procentinė dalis.
            2.   METODO ESMĖ
            Ėminys ištirpinamas tirpiklių mišinyje ir esančios laisvosios riebalų rūgštys titruojamos naudojant kalio hidroksido arba natrio hidroksido tirpalą.
            3.   REAGENTAI
            Visi reagentai turi būti pripažintos analiziškai grynų reagentų kokybės, o naudojamas vanduo turi būti distiliuotas arba lygiaverčio grynumo.
            3.1.   Dietileterio ir 95 % (v/v) etanolio lygių tūrio dalių mišinys.
            Prieš pat naudojimą mišinys neutralizuojamas kalio hidroksido tirpalu (3.2) kiekvienam 100 ml mišinio pilant 0,3 ml fenolftaleino tirpalo (3.3).

                           1 pastaba.

                        Dietileteris yra labai degus ir gali sudaryti sprogius peroksidus. Jį naudojant turi būti imamasi ypatingų atsargumo priemonių.

                           2 pastaba.

                        Jei negalima naudoti dietiletrio, gali būti naudojamas tirpiklių mišinys, kurio sudėtyje yra etanolio ir tolueno. Prireikus etanolį galima pakeisti 2-propanoliu.

                  3.2   Kalio hidroksido arba natrio hidroksido titruotas tirpalas etanolyje arba vandenyje, c(KOH) [arba c(NaOH)] apytikriai 0,1 mol/l arba, jei būtina, c(KOH) [arba c(NaOH)] apytikriai 0,5 mol/l. Tirpalų galima ir nusipirkti.
            Turi būti žinoma tiksli kalio hidroksido tirpalo (arba natrio hidroksido tirpalo) koncentracija; prieš naudojimą ji patikrinama. Naudokite bent prieš penkias dienas paruoštą ir į rudo stiklo butelį su guminiu kamščiu dekantuotą tirpalą. Tirpalas turi būti bespalvis arba šiaudų spalvos.
            Jei naudojant kalio hidroksido (arba natrio hidroksido) vandeninį tirpalą stebimas fazių atsiskyrimas, vandeninį tirpalą pakeiskite etanolio tirpalu.

                           3 pastaba.

                        Stabilų bespalvį kalio hidroksido (arba natrio hidroksido) tirpalą galima paruošti taip: į 1 000 ml etanolio arba vandens įdedama 8 g kalio hidroksido (arba natrio hidroksido) ir 0,5 g aliuminio drožlių, užvirinama ir vieną valandą verdama su grįžtamuoju kondensatoriumi. Nedelsiant distiliuojama. Distiliate ištirpinamas reikiamas kiekis kalio hidroksido (arba natrio hidroksido). Paliekama kelias dienas stovėti, paskui skaidrus virš kalio karbonato (arba natrio karbonato) nuosėdų esantis tirpalas dekantuojamas.

                  Tirpalą galima paruošti ir be distiliacijos: į 1 000 ml etanolio (arba vandens) įpilama 4 ml aliuminio butilato ir mišinys paliekamas kelias dienas stovėti. Virš nuosėdų esantis skystis dekantuojamas ir jame ištirpinamas reikiamas kiekis kalio hidroksido (arba natrio hidroksido). Tirpalas paruoštas naudoti.
            3.3.   Fenolftaleino 10 g/l tirpalas 95–96 % (v/v) etanolyje arba šarminio žydriojo 6B ar timolftaleino 20 g/l tirpalas 95–96 % (v/v) etanolyje. Stiprios spalvos aliejams naudojamas šarminis žydrasis arba timolftaleinas.
            4.   APARATŪRA
            Įprasta laboratorinė įranga, įskaitant:

                        4.1.

                        Analizines svarstykles;

                        4.2.

                        250 ml talpos kūginę kolbą;

                        4.3.

                        10 ml A klasės biuretę, sugraduotą po 0,05 ml, arba lygiavertę automatinę biuretę.

                  5.   PROCEDŪRA
            5.1.   Analizuojamo ėminio ruošimas

            Jei ėminys yra drumstas, jį reikėtų filtruoti.
            5.2.   Analizuojamo ėminio dalis

            Ėminio imama, atsižvelgiant į numatomą rūgštingumą, pagal tokią lentelę:

                        Numatomas rūgštingumas
                        (oleino rūgšties kiekis g/100g)

                        Ėminio masė (g)

                        Svėrimo tikslumas (g)

                        0–2

                        10

                        0,02

                        > 2–7,5

                        2,5

                        0,01

                        > 7,5

                        0,5

                        0,001

                  Ėminys sveriamas kūginėje kolboje (4.2).
            5.3.   Nustatymas

            Ėminys (5.2) ištirpinamas 50–100 ml prieš tai neutralizuoto dietileterio ir etanolio mišinio (3.1).
            Titruojama 0,1 mol/l koncentracijos kalio hidroksido (arba natrio hidroksido) tirpalu (3.2) (žr. 4 pastabą) maišant, kol pasikeičia indikatoriaus spalva (spalvoto indikatoriaus spalva nepranyksta bent 10 sekundžių).

                           4 pastaba.

                        Jei reikiamo kalio hidroksido (arba natrio hidroksido) 0,1 mol/l tirpalo kiekis yra didesnis nei 10 ml, naudojamas 0,5 mol/l tirpalas arba pagal siūlomą lentelę pasirenkama kita ėminio masė atsižvelgiant į numatomą rūgštingumą.

                           5 pastaba.

                        Jei titruojant tirpalas susidrumsčia, įpilama tiek tirpiklių (3.1), kad tirpalas pasidarytų skaidrus.

                  Antras nustatymas atliekamas tik jei gautas pirmas rezultatas viršija aliejaus kategorijai nustatytą ribą.
            6.   REZULTATŲ APSKAIČIAVIMAS
            Rūgštingumas oleino rūgšties masės procentais apskaičiuojamas pagal formulę:

            čia:

                        V

                        =

                        titruoti naudoto kalio hidroksido (arba natrio hidroksido) tirpalo tūris mililitrais;

                        c

                        =

                        tiksli titruoti naudoto kalio hidroksido (arba natrio hidroksido) tirpalo koncentracija moliais litre;

                        M

                        =

                        282 g/mol, molinė masė gramais vienam oleino rūgšties moliui;

                        m

                        =

                        ėminio masė gramais.

                  Oleino rūgšties kiekis nurodomas taip:

                        a)

                        nuo 0 iki 1 imtinai – šimtųjų tikslumu;

                        b)

                        nuo 1 iki 100 imtinai – dešimtųjų tikslumu.“

      II PRIEDAS
      Reglamento (EEB) Nr. 2568/91 XII priedas iš dalies keičiamas taip:

                  1.

                  3.3 punktas pakeičiamas taip:
                  „3.3.   Neprivalomi ženklinimo terminai

                  Gavęs prašymą, degustuotojų grupės vadovas gali patvirtinti, kad įvertinti aliejai atitinka apibrėžtis ir parametrų intervalus, pagal kuriuos jie, atsižvelgiant į požymių stiprumą ir juntamumą, apibūdinami tik toliau nurodytais terminais.
                  Teigiami požymiai (vaisių skonis, kartumas ir aitrumas): pagal pojūčio stiprumą:

                              —

                                 stiprus, kai požymio mediana didesnė nei 6;

                              —

                                 vidutinis, požymio mediana yra nuo 3 iki 6;

                              —

                                 silpnas, kai požymio mediana mažesnė nei 3.

                                 Vaisių skonis

                              Įvairūs aliejaus sukeliami būdingi uoslės pojūčiai, kurie priklauso nuo alyvuogių rūšies ir kuriuos aliejui suteikia sveikos, šviežios alyvuogės, neturinčios nei žalių, nei sunokusių vaisių vyraujančio skonio. Pajuntami iš karto ir (arba) giliai nosyje.

                                 Žalių vaisių skonis

                              Įvairūs aliejaus sukeliami būdingi uoslės pojūčiai, kuriuos aliejui suteikia gaminant naudotos žalios, sveikos ir šviežios alyvuogės ir kurie primena žalių vaisių aromatą. Pajuntami iš karto ir (arba) giliai nosyje.

                                 Sunokusių vaisių skonis

                              Įvairūs aliejaus sukeliami būdingi uoslės pojūčiai, kuriuos aliejui suteikia gaminant naudotos sveikos ir šviežios alyvuogės ir kurie primena sunokusių vaisių aromatą. Pajuntami iš karto ir (arba) giliai nosyje.

                                 Subalansuotas aliejus

                              Aliejus, kuriam netrūksta uoslės, skonio ir lietimo pojūčių pusiausvyros (kurio kartumo mediana ir aitrumo mediana yra ne daugiau kaip dviem punktais didesnė nei vaisių skonio mediana).

                                 Švelnus aliejus

                              Aliejus, kurio kartumo ir aitrumo mediana yra ne didesnė kaip 2.

                        Terminų sąrašas pagal pojūčio stiprumą:

                              Terminus galima vartoti pateikus organoleptinio tyrimo sertifikatą

                              Pojūčio mediana

                              Vaisių skonio

                              —

                              Sunokusių vaisių skonio

                              —

                              Žalių vaisių skonio

                              —

                              Lengvo vaisių skonio

                              Mažiau nei 3

                              Vidutinio vaisių skonio

                              Nuo 3 iki 6

                              Stipraus vaisių skonio

                              Daugiau kaip 6

                              Lengvo sunokusių vaisių skonio

                              Mažiau nei 3

                              Vidutinio sunokusių vaisių skonio

                              Nuo 3 iki 6

                              Stipraus sunokusių vaisių skonio

                              Daugiau kaip 6

                              Lengvo žalių vaisių skonio

                              Mažiau nei 3

                              Vidutinio žalių vaisių skonio

                              Nuo 3 iki 6

                              Stipraus žalių vaisių skonio

                              Daugiau kaip 6

                              Lengvai kartus

                              Mažiau nei 3

                              Vidutiniškai kartus

                              Nuo 3 iki 6

                              Stipriai kartus

                              Daugiau kaip 6

                              Lengvai aitrus

                              Mažiau nei 3

                              Vidutiniškai aitrus

                              Nuo 3 iki 6

                              Stipriai aitrus

                              Daugiau kaip 6

                              Subalansuotas aliejus

                              Kartumo mediana ir aitrumo mediana yra ne daugiau kaip 2 punktais didesnės nei vaisių skonio mediana.

                              Švelnus aliejus

                              Kartumo mediana ir aitrumo mediana yra ne didesnės kaip 2“

                  2.

                  9.1.1 punktas pakeičiamas taip:

                              „9.1.1.

                              Degustuotojai pakelia stiklinę, uždengtą išgaubtu stikliniu dangteliu, ir švelniai ją palenkia; šioje padėtyje jie suka stiklinę, kad kuo labiau suvilgytų vidinę stiklinės sienelę. Užbaigę šį etapą, jie nuima išgaubtą stiklinį dangtelį ir, lėtai ir giliai įkvėpdami, uosto mėginį, kad įvertintų aliejų. Turėtų būti uostoma ne ilgiau kaip 30 sekundžių. Jeigu per šį laiką jokios išvados nepadaryta, jie padaro trumpą pertraukėlę ir uosto dar kartą.
                              Atlikę uostymo analizę, degustuotojai vertina pojūčius burnoje (bendri pojūčiai – kvapas giliai nosyje, skonis ir lietimas). Tam jie išgeria maždaug 3 ml aliejaus gurkšnelį. Labai svarbu aliejų paskleisti po visą burnos ertmę – nuo priekinės burnos dalies ir liežuvio palei šonus iki užpakalinės dalies, gomurio galo ir gerklės, nes yra žinoma, kad skonio ir lietimo pojūčiai skirtingose liežuvio, gomurio ir gerklės vietose yra nevienodai stiprūs.
                              Reikėtų pabrėžti, kad svarbu pakankamą aliejaus kiekį ant užpakalinės liežuvio dalies link gomurio ir gerklės paskleisti labai lėtai, degustuotojui sutelkiant dėmesį į tai, kokia tvarka juntami kartumo ir aitrumo dirgikliai. Jei to nepadaroma, kai kuriuose aliejuose abiejų šių dirgiklių galima nepastebėti arba kartumo dirgiklį gali užgožti aitrumo dirgiklis.
                              Trumpai ir nuosekliai įkvėpdamas per burną degustuotojas gali ne tik plačiai paskleisti mėginį po visą burną, bet ir, stengdamasis naudoti nosies užpakalinę dalį, pajusti lakiuosius aromatinius junginius.

                                 Pastaba. Kai degustuotojai ėminyje nejaučia vaisių skonio, o klasifikuojamojo neigiamo požymio stiprumas yra 3,5 arba mažesnis, degustuotojų grupės vadovas gali nuspręsti, kad degustuotojai dar kartą vertins ėminį (aplinkos temperatūros) (COI/T.20/Doc. Nr. 6/Rev. 1, 2007 m. rugsėjo mėn., 3 skirsnis „Tyrimų patalpos įrengimo bendrosios sąlygos“ (angl. „General specifications for installation of a test room“), nurodydamas aplinkos temperatūros sąlygas ir paaiškindamas jos sąvoką. Ėminiui pasiekus kambario temperatūrą, degustuotojai turėtų jį dar kartą įvertinti vien tam, kad patikrintų, ar jaučiamas vaisių skonis. Jei jis jaučiamas, jo stiprumas pažymimas skalėje.
                              Reikėtų atsižvelgti į su aitrumu susijusį lietimo pojūtį. Todėl patartina aliejų nuryti.“

                  3.

                  9.4 punktas pakeičiamas taip:
                  „9.4.   Aliejaus klasifikavimas

                  Atsižvelgiant į trūkumų medianą ir vaisių skonio medianą, aliejus priskiriamas kuriai nors iš toliau nurodytų kategorijų. Trūkumų mediana – stipriausiai pajusto trūkumo mediana. Trūkumų mediana ir vaisių skonio mediana išreiškiamos vienos dešimtosios tikslumu.
                  Aliejaus rūšis nustatoma lyginant trūkumų medianos ir vaisių skonio medianos vertes su toliau nustatytais etaloniniais intervalais. Šių intervalų ribos nustatytos atsižvelgiant į metodo paklaidas, todėl tos ribos laikomos absoliučiomis. Naudojant programinę įrangą rūšiavimą galima atvaizduoti statistikos duomenų lentelėje arba diagramoje.

                              a)

                              Aukščiausios kokybės pirmojo spaudimo alyvuogių aliejus: trūkumų mediana lygi 0, o vaisių skonio mediana didesnė nei 0;

                              b)

                              pirmojo spaudimo alyvuogių aliejus: trūkumų mediana didesnė nei 0, bet ne didesnė kaip 3,5, o vaisių skonio mediana didesnė nei 0;

                              c)

                              klasikinis pirmojo spaudimo alyvuogių aliejus lampante: trūkumų mediana didesnė nei 3,5 arba trūkumų mediana ne didesnė nei 3,5, o vaisių skonio mediana lygi 0.

                                 1 pastaba.

                              Jeigu kartumo ir (arba) aitrumo mediana yra didesnė nei 5,0, degustuotojų grupės vadovas tai pažymi aliejaus analizės sertifikate.
                              Jei aliejus vertinamas atitikčiai kontroliuoti, atliekamas vienas bandymas. Priešingų vertinimų atveju analizė atliekama du kartus – per skirtingas degustacijas. Dvigubos analizės rezultatai turi būti statistiškai homogeniški. (Žr. 9.5 punktą.) Jei taip nėra, ėminys vėl analizuojamas du kartus. Klasifikavimo požymių medianos galutinė vertė apskaičiuojama remiantis abiejų medianų vidurkiu.“

                  4.

                  pridedamas šis 9.5 punktas:
                  „9.5.   Dvigubos analizės rezultatų priėmimo arba atmetimo kriterijai

                  Toliau apibrėžta normalizuotoji paklaida naudojama nustatyti, ar per dvigubą analizę gauti du rezultatai yra homogeniški arba statistiškai priimtini:

                  čia Me1 ir Me2 yra dvigubos analizės (t. y. pirmos ir antros analizės) rezultatų medianos, o U1 ir U2 yra tų dviejų verčių išplėstosios neapibrėžtys, apskaičiuotos pagal priedėlį, kaip nurodyta toliau:

                     U
                     1 = c × s* and

                  Išplėstosios neapibrėžties atveju c = 1,96; taigi
                  U1 = 0,0196 × CVr × Me1

                  čia CVr
                      yra stabilus variacijos koeficientas.
                  Kad galima būtų teigti, jog dvi gautos vertės nėra statistiškai skirtingos, En
                      turi būti lygi arba mažesnė už 1,0.“


title: 2017 m. gegužės 31 d. Komisijos įgyvendinimo reglamentas (ES) 2017/931, kuriuo nustatomas paskirstymo koeficientas, taikytinas kiekiams, dėl kurių 2017 m. gegužės 19–gegužės 26 d. pateiktos importo licencijų paraiškos pagal Įgyvendinimo reglamentu (ES) 2015/2081 leidžiamas naudoti tam tikrų Ukrainos kilmės grūdų tarifines kvotas

text:
1.6.2017

               LT

               Europos Sąjungos oficialusis leidinys

               L 141/10

         KOMISIJOS ĮGYVENDINIMO REGLAMENTAS (ES) 2017/931
   2017 m. gegužės 31 d.
   kuriuo nustatomas paskirstymo koeficientas, taikytinas kiekiams, dėl kurių 2017 m. gegužės 19–gegužės 26 d. pateiktos importo licencijų paraiškos pagal Įgyvendinimo reglamentu (ES) 2015/2081 leidžiamas naudoti tam tikrų Ukrainos kilmės grūdų tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos įgyvendinimo reglamentu (ES) 2015/2081 (2) leista pradėti naudoti tam tikrų Ukrainos kilmės grūdų importo tarifines kvotas;

               (2)

               Įgyvendinimo reglamento (ES) 2015/2081 1 straipsnio 1 dalyje nustatyta, kad 2017 m. sausio 1 d.–2017 m. gruodžio 31 d. laikotarpiu tarifinės kvotos, kurios eilės numeris 09.4306, kiekis yra 960 000 tonų;

               (3)

               importo licencijų paraiškose, pateiktose nuo 2017 m. gegužės 19 d. 13 val. iki 2017 m. gegužės 26 d. 13 val. Briuselio laiku dėl tarifinės kvotos, kurios eilės numeris yra 09.4306, nurodytas kiekis viršija turimą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               taip pat reikėtų nutraukti importo licencijų pagal Įgyvendinimo reglamente (ES) 2015/2081 nurodytą tarifinę kvotą, kurios eilės numeris yra 09.4306, išdavimą esamuoju kvotų laikotarpiu;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiams, kurie nurodyti importo licencijų paraiškose, pateiktose nuo 2017 m. gegužės 19 d. 13 val. iki 2017 m. gegužės 26 d. 13 val. Briuselio laiku pagal tarifinę kvotą, kurios eilės numeris yra 09.4306 ir kuri nurodyta Įgyvendinimo reglamento (ES) 2015/2081 priede, taikomas 86,524176 % paskirstymo koeficientas, kai paraiškos pateiktos pagal tarifinę kvotą, kurios eilės numeris 09.4306.
   2.   Naujų importo licencijų paraiškų teikimas pagal tarifinę kvotą, kurios eilės numeris yra 09.4306 ir kuri nurodyta Įgyvendinimo reglamento (ES) 2015/2081 priede, esamuoju kvotų laikotarpiu sustabdomas nuo 2017 m. gegužės 26 d. 13 val. Briuselio laiku.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 31 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2015 m. lapkričio 18 d. Komisijos įgyvendinimo reglamentas (ES) 2015/2081, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 81).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).


title: 2014 m. liepos 28 d. Komisijos įgyvendinimo reglamentas (ES) Nr. 823/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
29.7.2014

               LT

               Europos Sąjungos oficialusis leidinys

               L 223/22

         KOMISIJOS ĮGYVENDINIMO REGLAMENTAS (ES) Nr. 823/2014
   2014 m. liepos 28 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 28 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  TR

                  44,1

                  XS

                  56,8

                  ZZ

                  50,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  94,7

                  ZZ

                  94,7

                  0805 50 10

                  AR

                  123,5

                  BO

                  98,4

                  CL

                  153,3

                  NZ

                  145,2

                  TR

                  74,0

                  UY

                  114,6

                  ZA

                  133,9

                  ZZ

                  120,4

                  0806 10 10

                  BR

                  154,3

                  CL

                  81,7

                  EG

                  159,6

                  MA

                  154,4

                  TR

                  152,4

                  ZZ

                  140,5

                  0808 10 80

                  AR

                  93,9

                  BR

                  111,9

                  CL

                  115,4

                  NZ

                  130,3

                  US

                  159,4

                  ZA

                  116,6

                  ZZ

                  121,3

                  0808 30 90

                  AR

                  71,8

                  CL

                  81,4

                  NZ

                  177,1

                  ZA

                  90,3

                  ZZ

                  105,2

                  0809 10 00

                  MK

                  106,1

                  TR

                  240,9

                  XS

                  111,2

                  ZZ

                  152,7

                  0809 29 00

                  CA

                  664,5

                  TR

                  290,5

                  US

                  344,6

                  ZZ

                  433,2

                  0809 30

                  MK

                  72,6

                  TR

                  139,3

                  ZZ

                  106,0

                  0809 40 05

                  BA

                  55,3

                  MK

                  53,5

                  TR

                  141,2

                  ZZ

                  83,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.